**EMBARGO: 9pm CET, 3/11/2022**

**EMBARGO: 9pm CET, 3 November 2022**

**SkyShowtime præsenterer eksklusive nye serier ved kæmpe europæisk lanceringsevent i Amsterdam:**

*En helt ny streamingtjeneste præsenterer eksklusive seriepremierer ved europæisk lanceringsevent i Amsterdam i aften*

*Nye serier med Sylvester Stallone, Harrison Ford, Helen Mirren, Andrew Scott, Jeff Wilbusch og Gemma Arterton får premiere eksklusivt på SkyShowtime*

*Nye serier i en bred vifte af genrer med nogle af Hollywoods største navne bliver udrullet på SkyShowtime i de kommende måneder*

SkyShowtimes eksklusive lanceringsevent bliver afholdt i aften i Amsterdam. Med Alex Zane som vært for eventen præsenteres den nye, eksklusive programflade, der får premiere på SkyShowtime i det kommende år.

Stjerner fra en bred vifte af SkyShowtimes seriepremierer deltager i eventen, blandt andre Rebecca Romijn og Ethan Peck fra Star Trek: Strange New Worlds, Demián Bichir fra Let The Right One In, samt den danske skuespiller Clara Rugaard fra The Rising. Andre deltagende stortalenter er Bokeem Woodbine og Yerin Ha fra The Halo Jake Lacy og Colin Hanks fra A Friend of the Family samt Jeff Wilbusch og Juliana Canfield fra The Calling.

SkyShowtime afslører ved eventen, at der er masser bingeværdige nye serier på vej.  Det er titler som The Calling, Funny Woman, Rabbit Hole med Kiefer Sutherland, Ripley og Three Women samt hele fire serier fra Yellowstone-skaberen Taylor Sheridan. Det drejer sig om Tulsa King med Sylvester Stallone, 1923 med Harrison Ford og Helen Mirren, Lioness med den spirende stjerne Laysla De Oliveira og Mayor of Kingstown sæson 2.

De nye serier, der bliver præsenteret i aften, er fordelt på en bred vifte af genrer og har nogle af Hollywoods mest roste skuespillere på rollelisterne:

**The Calling**

En krimidramaserie, der følger NYPD-detektiven Avraham Avraham (Jeff Wilbusch), hvis tro på menneskeheden er hans superkraft, når det handler om at afdække sandheden. Guidet af en dyb følelse af spiritualitet og religiøse principper må Avraham stille spørgsmål ved sin egen menneskelighed, da noget, der tilsyneladende er en rutineundersøgelse, vender alt på hovedet. Premiere: 1. december 2022

**Tulsa King**

Den Oscar-nominerede Taylor Sheridan står bag Tulsa King, som har den Oscar-nominerede Sylvester Stallone i rollen som New York mafialederen Dwight "The General" Manfredi, der efter sin løsladelse fra fængslet efter 25 år bliver sendt til Tulsa, Oklahoma, af sin chef for at oprette en afdeling. Da han indser, at mafiafamilien nok ikke vil ham det bedste, opbygger Dwight langsomt en gruppe af umage karakterer omkring sig, som kan hjælpe med at etablere et kriminelt imperium på et sted, der for ham ligeså godt kunne være en anden planet.

Premiere: I løbet af december 2022

**1923**

1923, fra den Oscar-nominerede Taylor Sheridan, er det næste spin-off på historien om "Yellowstone", og opfølgeren til den meget populære 1883. Med Oscar-vinder Harrison Ford og Oscar-vinder Helen Mirren fortæller 1923 historien om en ny generation af familien Dutton, og udforsker det tidlige 20. århundrede, hvor pandemier, historisk tørke, afslutningen af forbudstiden og den store depression plager det sted i vesten, som familien Dutton kalder deres hjem.

Premiere: Januar 2023

**Funny Woman**

En komedieserie, baseret på Nick Hornbys bestsellerroman Funny Girl om Blackpool-skønhedsdronningen Barbara Parker (Gemma Arterton), som forsøger at slå igennem i 60'ernes swinging London. Parkers humor viser sig at være hendes største aktiv, og hun redefinerer, hvad en sjov kvinde er.

Premiere: Januar 2023

**Mayor of Kingstown sæson 2**

Fra den Oscar-nominerede Taylor Sheridan og Hugh Dillon. Vi følger den magtfulde familie McLusky i Kingstown i Michigan, hvor fængselsindustrien er den eneste lukrative branche. Med den Oscar-nominerede Jeremy Renner og Oscar-vinderen Dianne Wiest på rollelisten behandler serien temaer som systemisk racisme, korruption og ulighed, og giver et stærkt indblik i deres bestræbelser på at bringe lov og orden i en by, der ikke har nogen af delene.

Premiere: 2023

**Rabbit Hole**

En spionthrillerserie, der fortæller historien om John Weir (Kiefer Sutherland). Han er en bedragets mester i en verden af industrispionage, anklaget for mord af magtfulde kræfter, som kan påvirke og kontrollere befolkningsgrupper.

Premiere: 2023

**Ripley**

Historien, der er baseret på Patricia Highsmiths bestsellerromaner om Tom Ripley, foregår i 1960'ernes New York, hvor hans ansættelse hos en velhavende familie viser sig at være det perfekte redskab til bedrag, svindel og i sidste ende mord. Andrew Scott har hovedrollen som Tom Ripley, Johnny Flynn spiller Dickie Greenleaf og Dakota Fanning indtager rollen som Marge Sherwood.

Premiere: I løbet af 2023

**Three Women**

Baseret på den internationale non-fiction bestseller af Lis Taddeo, som også er executive producer. Den dragende og intense serie følger Sloane (DeWanda Wise), Maggie (Gabrielle Creevy) og Lina (Betty Gilpin) - tre meget forskellige kvinder fra forskellige steder i Amerika, som har sagt ja til at dele deres historier om lyst og begær med forfatteren Gia (Shailene Woodley).

Premiere: I løbet af 2023

**Lioness**

Lioness, fra den Oscar-nominerede Taylor Sheridan, er baseret på et virkeligt CIA-program og følger Cruz Manuelos (Laysla De Oliveira), en lidt rustik, og meget passioneret, ung soldat, som bliver rekrutteret til CIAs Lioness Engagement Team for at hjælpe med at afsløre en terrororganisation indefra. Zoe Saldaña spiller Joe, chefen for Lioness-programmet, hvis opgave det er at træne, administrere og lede sine kvindelige undercoveragenter.

Premiere: I løbet af 2023

SkyShowtimes CEO Monty Sarhan siger:

"De gode historier er essentielle for SkyShowtime, og derfor er jeg meget stolt af, at så mange serier med fantastiske historier - med nogle af Hollywoods største navne - snart bliver tilgængelige på vores tjeneste. Det er showtime!"

Der vil også blive udrullet en spændende samling nye blockbusterfilm på SkyShowtime i løbet af de kommende måneder. Blandt andre Top Gun: Maverick, Jurassic World Dominion, Minions: The Rise of Gru, The Northman, Downton Abbey: A New Era, Nope, Ambulance og The Bad Guys.

SkyShowtime viser nye originalserier i høj kvalitet, børne- og familieindhold samt et udvalg af ikoniske titler og bokssæt fra Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios og Peacock - og du kan streame det hele på ét sted.

Derudover vil SkyShowtime tilbyde lokale originalprogrammer, dokumentarer og specialprogrammer fra de respektive markeder.

Det nævnte nye indhold er specifikt for Danmark, Finland, Norge, Sverige, Holland og Portugal.

**Download yderligere materiale:**

Tulsa King **-** <https://we.tl/t-cv0wcGk9NQ>  
The Calling - <https://we.tl/t-0T9XMzkdcW>  
Funny Women - [ttps://we.tl/t-IdpJw17spY](http://ttps:/we.tl/t-IdpJw17spY)

Mayor of Kingstown (S2) - [https://we.tl/t-bvzn5wga43](http://https:/we.tl/t-bvzn5wga43)  
Three Women - <https://we.tl/t-g80ZEXtnXa>

**Trailere til de nye serier**

The Calling - <https://youtu.be/6UBGaQDu9QU>

Tulsa King - <https://youtu.be/5tMotPMP2DQ>

Funny Woman - <https://youtu.be/Xxsx50Tm7l0>

Three Women - <https://youtu.be/D2ynYkvNWIw>

**Om SkyShowtime**

SkyShowtime er en ny streamingtjeneste, der nu er tilgængelig i Denmark, Finland, Norge, Sverige, Holland og Portugal. SkyShowtime vil fortsætte udrulningen til Spanien, Andorra og Central- og Østeuropa (CEE) i løbet af de kommende måneder og 1. kvartal af 2023.

SkyShowtime tilbyder den allerbedste underholdning, film og originalserier fra ikoniske brands som Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios og Peacock.

SkyShowtime vil være tilgængelig på flere end 20 europæiske markeder svarende til 90 millioner husstande. Tjenesten bliver udbudt i Albanien, Andorra, Bosnien-Hercegovina, Bulgarien, Kroatien, Tjekkiet, Danmark, Finland, Ungarn, Kosovo, Montenegro, Holland, Nordmakedonien, Norge, Polen, Portugal, Rumænien, Serbien, Slovakiet, Slovenien, Spanien, og Sverige.